google/wiki40b huggingface dataset:
Misty Rowe

Barndom

Rowe ble født i San Gabriel i California. Hun har norsk og cherokee opphav. Rowe klarte å overkomme en talefeil etter å ha deltatt i teaterstykker på videregående. Hun flyttet fra hjembyen Glendora til Los Angeles kort tid etter å ha blitt uteksaminert som 17-åring, for å satse på en skuespillerkariere.

Karriere

Rowe deltok i missekonkurranser for å tjene penger til dramatimer. I 1972 ble hun med i varieteserien Hee Haw, og deltok i denne i 19 år. Rowe spilte i spinoffserien Hee Haw Honeys som varte i én sesong fra 1978 til 1979. Hun hadde sin filmdebut med hovedrollen i exploitationfilmen The Hitchhikers (1972), der hun spilte en ungjente som har rømt hjemmefra og ender opp i en kult. Rowe spilte gjesteroller i TV-serier som Love, American Style og The Doris Day Show, og fra 1974 til 1975 hadde hun en gjentagende gjesterolle som Wendy i situasjonskomedien Happy Days. 
Rowe spilte jomfru Marian i Mel Brooks' When Things Were Rotten, som var en parodi på legenden om Robin Hood. TV-serien ble sendt på ABC i 1975, men varte bare i 13 episoder. Rowe spilte hovedrollen som Marilyn Monroe i den biografiske filmen Goodbye, Norma Jean (1976). Hun aksepterte også et tilbud om å posere for Playboy. Rowe var avbildet i november 1976-utgaven av magasinet. Utover 1970-tallet og på 1980-tallet spilte hun i filmer som SST: Death Flight (1977), Hjelp, vi filmer! (1978), Bare ring - mord ingen hindring (1980), Delta-gjengen på klassefest (1982) og Klin kokos II (1984), samt hadde gjesteroller i TV-serier som Kjærlighetsskipet, Airwolf, Fantasy Island, MacGyver, Joe's World, Kojak og Young Maverick.
Rowe har også vært aktiv innen teater. Hun både skrev og spilte hovedrollen i Just Another Blonde, og har også spilt i blant annet Li'l Abner, Damn Yankees, Pump Boys and Dinettes og Lovers and Other Strangers. I 1999 spilte hun den den ene hovedrollen i Always...Patsy Cline. Rowe både skrev, regisserte og spilte i Fan Dance: The Legend of Sally Rand i 2010.

Privatliv

Rowe giftet seg med skuespilleren James DePaiva, den gang kjent som Max Holden i såpeoperaen One Life to Live, i 1986. Datteren deres, Dreama Marie, ble født 2. juli 1992. Ekteparet ble skilt i 1995.
Brødrene Kyrillos og Methodios' internasjonale pris

Brødrene Kyrillos og Methodios' internasjonale pris er en bulgarsk pris innstiftet 29. april 1979 av statsrådet for Folkerepublikken Bulgaria. Den ble tildelt annet hvert år for viktige forskningsbidrag til gammelbulgarsk og slaviske språk.  Prisen er oppkalt etter brødrene Kyrillos og Methodios, de to bysantinsk munkene og misjonærene som sammen utarbeidet det første slaviske skriftspråket for kirkeslavisk.

Medalje

Med prisen fulgte en gullmedalje og ærestittelen «mottager av Brødrene Kyrillos og Methodios' internasjonale pris», som rangerte som nummer sju av ni ærestitler i Folkerepublikken Bulgarias ordensvesen. Medaljen er belagt med gull og bærer et motiv med de to misjonærbrødrene. Kyrillos holder en fjærpenn og en dokumentrull med de to første bokstavene i det kyrilliske alfabet. Methodios holder en bok. På revers har medaljen de kyrilliske bokstavene A og B omgitt av medaljens og landets formelle navn. Medaljebåndet har striper i hvitt, grønt og rødt, som er fargene i Bulgarias flagg.

Tildeling

Prisen ble første gang tildelt i 1979. Prisen kunne tildeles både bulgarere og utlendinger. Blant mottagerne er den franske slavisten Roger Bernard og den sovjetrussiske filologen og slavisten Dmitrij Likhatsjov. Disse var de to første mottagere av prisen.
Det ble foretatt ni tildelinger totalt i tiden Brødrene Kyrillos og Methodios' internasjonale pris eksisterte.
Sinmoo

Sinmoo eller Shinmoo hapkido (Shin moo hapkido) er en hapkido stilart grunnlagt av Grandmaster Ji Han-Jae. GM Ji er en vekjent hapkido utøver som har hatt mye så si for hapkidos utvikling og utbredning utenfor Koreas grenser.
Det er mye kontrovers rundt Jis uttalelser vedrørende hapkido, dets utvikling og ikke minst hvem som «fant opp» selve navnet. Ji hevder det var han som først brukte hapkido som navn. Men dette er det flere som bestrider.
Det er nesten en regel enn unntaket at det innenfor kampkunst er kontrovers ovenfor «hvem som sa hva» og «hvem som fant opp hva» og så videre. Resultatet er at hapkido i dag står mer splittet enn samlet. Noe som er synd, men en realitet.
Brass Band Midden-Brabant

Brass Band Midden-Brabant (også kjent som Brass Band St Cecilia Nossegem) var et brassband med base i Flamsk Brabant, Belgia.
Brassbandet representerte Belgia flere ganger i europamesterskapet for brassband.
Santiago de Chile

Historie

Santiago ble grunnlagt av Pedro de Valdivia 12. februar 1541 og fikk da navnet Santiago de Nueva Extremadura. Valdivia valgte stedet på grunn av det behagelige klimaet og fordi byen lett kunne forsvares. Elva Mapocho var en periode delt i to slik at det ble dannet en øy midt i elvestrømmen.
Orientalsk-ortodokse kirker i Norge

De orientalsk-ortodokse kirker er i Norge representert med menigheter av flere av kommunionens delkirker.

Den eritreisk-ortodokse kirke

Det eritreisk-ortodokse bispedømmet med ansvar for Norge er Europa bispedømme med sete i London. Det fins menigheter i Bergen, Kristiansand (Amanuel), Oslo og Stavanger.

Den etiopisk-ortodokse kirke

Det etiopisk-ortodokse bispedømmet med ansvar for Norge er Nord- og Vest-Europa bispedømme med sete i London. Det fins menigheter i Bergen (St. Michael), Kristiansand (St. Maria), Oslo (Lidetal le-mariam /St Maria/) og (St. Gabriel og Abune Tekle Haymanot), Stavanger (Medhanealem), Tromsø (Medhanealem) og Trondheim.

Den indisk-ortodokse kirke

Det indisk-ortodokse bispedømmet med ansvar for Norge er Europa og Afrika bispedømme med sete i London. Ingen menigheter er registrert i Norge.

Den koptisk-ortodokse kirke

Det koptisk-ortodokse bispedømmet med ansvar for Norge er Stockholm og hele Norden bispedømme. Ingen menigheter er registrert i Norge.

Den syrisk-ortodokse kirke

Det syrisk-ortodokse bispedømmet med ansvar for Norge er Norden erkebispedømme med sete i Södertälje. Ingen menigheter er registrert i Norge.
Isoleucin

Isoleucin (Ile, I) er en av de tyve aminosyrene (byggestener til proteinene). Den er en av de
essensielle aminosyrene som kroppen ikke selv kan fremstille, men som må tilføres gjennom mat
eller kosttilskudd. Isoleucin er en aminosyre med en base og en syre festet til aminogruppen, lik som Leucin og Valin.

Genetikken

Kodonet for Isoleucin er ACU, ACC og ACA. I varedeklarasjonen så kan Isoleucin bli kalt for
L-Isoleucin eller D-Isoleucin, som kommer an på om aminosyren er kunstig eller ikke-kunstig
fremstilt, D-Isoleucin og er kunstig fremstilt og L-Isoleucin er ikke kunstig fremstilt. L-Isoleucin kan derimot fremstilles til å bli L-Alloisoleucin.

Kosttilskudd

Isoleucin er en av de tre aminosyrene som brukes i BCAA, BCAA har blitt sett på som et unødvendig kosttilskudd. Mange forskere mener at man får nok av alle de essensielle aminosyrene gjennom maten, som for eksempel i mais og bønner. Det er også tilstrekkelig med aminosyrer i kjøtt, meieriprodukter, egg og korn. BCAA reklamerer seg for å være et mer effektivt produkt for å ta opp essensielle aminosyrer. Kroppen tar ikke opp aminosyrer raskere enn det man gjør gjennom protein, derimot så vil effekten av dette ha så liten betydning for kroppen, siden kroppen sin omgjørelse av protein er så raskt og velfungerende.
Amiga CD32

Amiga CD32 er en spillkonsoll basert på Commodores Amiga 1200 PC. Det var verdens første 32-bits spillkonsoll og den første spillkonsollen med CD-rom. Den ble sluppet ut på markedet i Europa i september 1993 og avsluttet i 1995 siden Commodore gikk konkurs i april 1994.
Egalicia

Utseende

Middelsstore, gulbrune trebukker. Antennene er tynne og omtrent så lange som kroppen. Pronotum er tønneformet, litt smalere enn de jevnbrede dekkvingene.

Utbredelse

Slekten er kjent fra Bolivia og Brasil.
Jay-Z

Liv og virke

Jay-Z ble født og vokste opp i Marcy Houses i Brooklyn. Han begynte som musiker sent på 1980-tallet. Etter å ha blitt avvist av flere store plateselskaper, grunnla Jay-Z og hans medgrunnleggere Damon Dash og Kareem Burke i 1995 det uavhengige plateselskapet Roc-A-Fella Records. I 1996 ga Jay-Z ut debutalbumet Reasonable Doubt på Roc-A-Fella Records. Albumet slo godt an hos musikkanmelderne og ble etter hvert også en kommersiell suksess. Reasonable Doubt regnes av mange hiphopfans og kritikere som Jay-Zs beste plate,  og mange mener dette er et av de beste hiphop-albumene noensinne. Plateselskapet Roc-A-Fella Records skulle for øvrig senere komme til å lansere artister som Kanye West, Rihanna, J. Cole og DJ Khaled.
Jay-Zs forretningsliv og liv utenfor musikken har også fått betydelig oppmerksomhet. Han er eier av suksessrike 40/40 Club sportsbar, og var med på å etablere klesmerket Rocawear. I 2007 solgte han sin andel av Rocawear for 204 millioner dollar. Han har også vært sjef for Def Jam Recordings, og er grunnleggeren av Roc Nation underholdningsfirma og Roc Nation Sports. Som medlem av Roc Nation Sports er Jay-Z lisensiert sportsagent, og har blant annet signert idrettsutøvere som Kevin Durant, Romelu Lukaku, Eric Bailly og Jérôme Boateng. Hans ekteskap med sangerinnen Beyoncé Knowles-Carter har vært med på å gjøre ha til en global figur i popkulturen. Som par har de en estimert samlet formue på 1,43 milliarder dollar, med sin individuelle nettoverdi på 930 millioner dollar, noe som gjør ham til den rikeste musikk-artisten i verden.
Jay-Z er blant de mest anerkjente musikerne fra det 21. århundre, og er en av de mest berømte rapperne noensinne. Han har vunnet 22 Grammy-priser, og er dermed den rapperen i verden som har fått flest Grammy-priser. Med 14 solo-album har han også rekorden for flest nummer én album utgitt av en soloartist. Blant albumene regnes Reasonable Doubt (1996), The Blueprint (2001) og The Black Album (2003) som klassikere; det gjør også den kritikerroste American Gangster fra 2007, som er basert på Denzel Washingtons film av samme navn. Watch The Throne (2011), samarbeidsalbumet med Kanye West og 4:44 (2017). Jay-Z har også spilt inn fire nummer én singler på Billboard Hot 100. Den samme publikasjonen rangerte han som den største artisten på 2000-tallet, mens Rolling Stone kalte ham en av de 100 største artistene noensinne. I 2017 ble han den første og eneste rapperen som har blitt innlemmet i Songwriters' Hall of Fame. Han er også den første som har mottatt Salute to Industry Icons Award på den 60-ende utgaven av Grammy-utdelingen i 2018.
Šiprage

Historie

Den første bosetningen i dalen ved Vrbanja var i den neolittiske perioden. Dette området ble deretter bebodd av illyrerne, men i det fjerde århundre f.Kr. Det for første gang trengt kelterne. De har hatt invasjonen mer bodde i Bosnia. På slutten av antikken æra, Vrbas, Vrbanja og Sana daler ble bebodd av Illyrerne stamme Maezaei.
Fra den romerske perioden er det flere steder på Crkvenica i Šiprage munnen – på de Vrbanja (innen Omer Bey Šipraga, 1891), oppdaget restene av en tidlig kristen basilika (tallet III–V). Arkeologiske registreringer bekrefte eksistensen av en romersk bosetning på dette stedet, mens stećci stammer fra det XII århundre. Den originalen posizione gravstøttene (stećak) var samløpet av rivulet Crikvenica og Vrbanja (på samme elvebredden). De ble kuttet og bygget inn i veggene i de omkringliggende bygninger (muligens på grunn av den tro av sine mirakuløse egenskaper). En av de best bevarte stećak er nedsenket i Vrbanja, i umiddelbar nærhet av sin hovedplassering.

Bosnia-krigen

Om Krigen i Bosnia-Hercegovina (1992–1995), Republika Srpska hæren, politiet og paramilitære styrker har revet de bosniske folkene rundt dem, spesielt de oppstrøms langs Vrbanja til Kruševo Brdo, samt alle bosniske byene nedstrøms til Banja Luka. Lokale folk ble drept, og ble utvist fra flertallet. Etter 1996 ble majoritets bosnier landsbyer restaurert delvis, av regjeringen og soldater Luxembourg, altså. Battalion BELUGA (forkortelse: Belogia - LUxeburgo - Gstout - Austria), i sammenheng med EUFOR / SFOR Misjon.
Rysops scintilla

Utseende

En liten til middelsstor (vingespenn ca. 32 millimeter) blåvinge med en forholdsvis lang, tynn stjert på hver bakvinge. Hannens overside er skinnende blå bortsett fra en liten, rund, svart flekk ved bakvingens bakhjørne. Undersiden er lysbrun med hvite tegninger, to små, svarte ringer ved forkanten av bakvingen og en liten øyeflekk ved bakhjørnet.

Utbredelse

Arten er endemisk for Madagaskar.
Saskaņas Centrs

Saskaņas Centrs («Harmonisk sentrum», SC) er en venstreorientert allianse av politiske partier i Latvia. Alliansen oppsto i 2005 med partiene Folkets harmoniparti (TSP), Latvias sosialistparti (LSP) og Nytt sentrum (JC) som medlemmer. De to førstnevnte hadde tidligere vært med i alliansen For menneskerettigheter i et forent Latvia. I januar 2009 fikk alliansen et nytt medlem, Den sosialdemokratiske union.
Tross at alliansen hevder at den er den eneste i Latvia der både russere og latviere deltar, består den først og fremst av parlamentarikere fra den russisktalende delen av befolkninga. Alliansen går inn for økt bruk av det russiske språket i utdanningssektoren og i offentlig administrasjon. Den går inn for en sterk liberalisering av statsborgerskapslovgivninga. Alliansen går dessuten inn for økt satsing på velferdssektoren, også dersom dette skulle føre til budsjettunderskudd
Lommedalen Golfklubb

Lommedalen Golfklubb ligger på Johnsrud Gård i Lommedalen, Bærum. Banen og klubben ble offisielt åpnet i 2004, og kan tilby sine medlemmer og gjester en fullverdig 9 hulls parkbane.
Banen har totalt par 34, fordelt på tre par 3 hull, fem par 4 hull og ett par 5 hull. I tillegg har anlegget en stor driving range med 30 utslagsmatter, og et treningsanlegg for nærspill.
I 2010 ble det lagt kunstgress på alle greener.
Adiabene

Adiabene (fra gammelgresk: Ἀδιαβηνή, Adiabene, i seg selv avledet fra gammelsyrisk: ܚܕܝܐܒ, Ḥaḏy’aḇ eller Ḥḏay’aḇ, gammelpersisk: Nodshirakan, armensk: Նոր Շիրական, Nor Shirakan) var et oldtidskongedømme i Assyria i tiden 15–116. med hovedstad i Arbela (dagens Arbil i Irak).
Dets herskere konverterte til jødedommen fra asjurisme (den første kjente religionen til asjurittfolket, assosiert med gammeltestamentlige Asjer av bibelforskningen) på 100-tallet e.Kr. Det er umulig å slå fast i hvilken grad folket i regionen fulgte herskernes eksempel og ble jødiske. Dronning Helena av Adiabene (død ca. 50-56 e.Kr.), kjent i jødiske kilder som Heleni HaMalka, flyttet til Jerusalem hvor hun bygde et palass for seg selv og sine sønner. I henhold til Talmud donerte hun store midler til tempelet i Jerusalem.
À la suite

À la suite (fra fransk: «i rekkefølge») betegner i militær språkbruk en offiser som midlertidig er trådt ut av tjenesten («står utenfor nummer») med rett til å gjeninntre med samme grad som han hadde ved uttredelsen.

Danmark

Etter dansk lov sies en offiser som befinner seg i en sådan stilling å være «utenfor nummer», og betegnelsen à la suite har derfor i Danmark ikke lenger den angitte betydning. Når enkelte offiserer etter de någjeldende lovers (pr. 1915) ikrafttredelse ved sin avskjed er satt à la suite, medfører dette derfor ingen rett til senere å inntre i hæren eller flåten, men de kan bære sine tidligere tjenestestillings uniform uten de for andre avskjedigede offiserer fastsatte endringer. 
Lignende betydning hadde à la suite i Tyskland til 1918, hvor tallrike offiserer – også fremragende legger – som æresbevisning settes à la suite for å holdes i forbindelse med hæren eller flåten.
Prins Henrik var general à la suite i Hæren, admiral à la suite i Søværnet og general à la suite i Flyvevåbnet.
Sett på maken

Sett på maken var en norsk dukke-satire som gikk på TV 2 høsten 1995. Ideene var hentet fra det kjente britisk satire-serien Spitting image. Det ble i alt produsert 12 episoder, men på grunn av den meget dårlige mottakelsen den fikk, fra både TV-anmelderne og publikum, ble kun en episode ble sendt. Episode to ble vraket bare noen timer før den etter planen skulle sendes. Etter planen skulle serien dukke opp igjen etter et par ukes pause, men det skjedde aldri. Bak serien sto den franske produsenten Jean François Nebell og selskapet Litteris Production.
De kjendisene som ble imitert var Gro Harlem Brundtland, Einar Førde, Jon Gelius, Vidar Theisen, Mona Høiness, Tande-P, Bjørn Eidsvåg, Åse Kleveland og Jon Michelet.
Den ene episoden som ble sendt ble sett av 407 000.

Fiasko

Serien stiller seg i rekken av andre norske TV-fiaskoer som ble tatt av skjermen etter kort tid, slik som Herfra til Haglemoen (NRK), Far out (TVNorge) og Bare Brita show.
Storrussland

Storrussland (russisk: Великороссия; Velikorossija) er et tidligere navn på det russiske kjernelandet, da som motsetning til land som ble erobret senere, slik som Lillerussland (Ukraina) og Hviterussland. 
Uttrykket sies å ha kommet fra gresk Μεγάλη  Ῥωσ(σ)ία, Megálē Rhōs(s)ía, brukt av bysantinerne for de nordlige deler av Rus.
I perioden 1654–1721 benyttet de russiske tsarene navnet i sin offisielle tittel, der det blant annet inngikk «hersker over hele Rus: Det store, det lille, og det hvite».
Uttrykket Storrussland er i stor grad gått ut av bruk. Den siste gangen det fortsatt var i generell og noenlunde entydig bruk var på 1800-tallet. Uttrykket var da alminnelig og meningsfylt særlig for historikere, lingvister og etnografer.
Hermann Ludwig von Balan

Biografi

Hermann Ludwig von Balan var utdannet jurist og begynte i Kongeriket Preussens diplomatiske korps i 1835. Fra 1837 tjenestegjorde han som legasjonssekretær i Brussel i Belgia, og han ble adlet i 1843. I 1845 ble han utnevnt til generalkonsul i Warszawa og chargé d'affaires til Fristaden Frankfurt året etter. I 1848 ble han chargé d'affaires til Storhertugdømmet Hessen. I 1858 ble han utnevnt til sendemann (fransk: envoyé) til Kongeriket Württemberg.
Fra 1859 til 1864 var han sendemann til Danmark og deltok både ved London-konferansen og ved forhandlingene ved freden i Wien i 1864 som avsluttet den andre slesvigske krig. Han tjenestegjorde som minister til Belgia i årene 1864 til 1871. Etter perioden som utenriksminister ble han utnevnt til Preußisches Herrenhaus (førstekammeret i den prøyssiske landdagen hvor han ble ansett som liberal og han vendte tilbake til stillingen som minister i Brussel hvor han døde noen måneder etter.
Neoxeniades

Utseende

Middelsstore (vingespenn ca. 50 millimeter), smalvingede, mørke smygere. Vingenes overside er svartbrun med en blålig metallglans i den indre delen og noen små, hvite flekker, undersidens grunnfarge er brun.

Levevis

Larvene lever på gress.

Utbredelse

Slekten er utbredt i Sør-Amerika.
Rock Billy Boogie

Rock Billy Boogie er et musikkalbum med Robert Gordon, utgitt i 1979. Albumet var inspirasjonskilden til det norske bandet Vazelina Bilopphøggers.
Sid Meier's SimGolf

Spillet

Spilleren begynner med en del penger og må kjøpe seg en eiendom ett eller annet sted i verden. I starten kan man kun kjøpe mindre eiendommer egnet for enkle golfbaner, men om man har suksess kan man siden kjøpe nye og større områder for å bygge store 18-hulls baner for internasjonale turneringer.
Hver eiendom har et klubbhus samt noen særpreg, som vakkert landskap eller ekstra bygninger. Spilleren velger så hvor hvert hull skal være, og må bygge green, bunkere, trær, blomsterbed, veier og benker slik at flest mulig spillere liker banen og ikke blir slitne eller må stå i kø, samtidig som hullene ikke må være for enkle, og må skille gode og dårlige spillere. Golfbanen trenger også gartnere, brusselgere og andre ansatte som bidrar til å gjøre besøkte hyggelig for gjestene.
Bygningene på eiendommen kan også utvides, og treningsområder, hotell, tennisbane eller kirke er av de mange fasilitetene som øker antall gjester og hvor mye penger de er villige til å betale. Man kan også legge tomter ut for salg, og tomteprisen øker i takt med golfbanens popularitet. Får du en kjendis som "William Robins" eller "Bruce Springstone" til å bygge et sommerhus på banen vil deres fans like banen bedre.
Noen golfere finner sammen og starter en spesiell historie, og om dagen tilfredsstiller deres behov slik at historien ender lykkelig, vil nye utsmykninger bli tilgjengelige. Om en spiller har en vakker statue eller vindmølle som bakgrunn for et vanskelig slag kan opplevelsen være god selv om slaget er dårlig. Dersom et hull blir rangert blant de aller beste øker inntekten. Er banen god nok for de beste spillerne kan man tjene ekstra penger og prestisje ved å arrangere turneringer.
Alle golfere har forskjellige ferdigheter innen "lengde", "nøyaktighet" og "forestillingsevne". Et hull der de som slår lengst bruker færre slag får en høy poengsum på lengde. Nøyaktighet er viktig for hull der det er vann eller terreng som gjør at man må treffe nøyaktig, og forestillingsevnen brukes når en skal slå ballen rundt en bygning eller gjøre en lang putt på en vanskelig green. Et hull som belønner flere av disse regnes som et spesielt godt hull - selv om dårlige spillere vil ofte bruke lang tid og bli mindre fornøyde.

Mottagelse

SimGolf fikk svært gode kritikker, og ble omtalt som avhengighetsskapende.
Det har vært sagt i ettertid at "SimGolf virker fordi det ikke er like mye om golf som det er om hvordan spill virker".
Tropinota hirta

Utseende

En middelsstor (8-11 millimeter), svart bille. Den skiller seg fra andre Cetoniinae i Nord-Europa ved at kroppen er kledt med lange, oppstående, lyse hår. Denne arten har kanpt noen merkbar metallglans. Pronotum, som er nærmest halvsirkelformet sett ovenfra, har en markert lengderibbe i midten. Hver dekkvinge har to lengderibber.

Levevis

Larvene utvikler seg i jorda der de lever av humus og råtnende plantemateriale. De voksne billene besøker gjerne blomster for å ete pollen. Dette er en svært varmekjær art som i Mellom- og Nord-Europa bare finnes på meget varme, solrike lokaliteter.

Utbredelse

Den er utbredt i Europa nord til Latvia.
Trigonometri

Notasjon og benevnelser

I trigonometrien blir sider og vinkler bokstavert på samme måte som ellers i geometrien. 
Sidene i en rettvinklet trekant har navn etter hvor de står i forhold til den rette vinkelen og den vinkelen som blir undersøkt. Den lengste siden kalles hypotenusen og er den eneste siden som ikke står rett på en av de andre sidene. De andre sidene kalles for kateter, og de står rett på hverandre. Den kateten som er spent mellom vinkelbeina til den gjeldende vinkel kalles for den motstående kateten. Den kateten som utgjør et av vinkelbeina kalles for den hosliggende kateten. 
Benevnelsen på forholdene i trekanten blir forkortet. Sinus blir til sin, cosinus blir cos, og tangens blir tan. Vinkelen det gjelder for blir skrevet etter forholdet, for eksempel cos v, eller tan 38.
Når forholdet blir satt i potens skrives det med verdien av forhøyelsen til forholdet, før vinkelen, for eksempel sin² v. Hvis det blir skrevet etter vinkelen, blir det oppfattet at vinkelen skal i potens, for eksempel sin v².
Arthur E. Andersen

Biografi

Andersen ble født i Plano, Illinois. Foreldrene John William og Mary Aabye Andersen hadde immigrert til USA fra Norge i 1881. I en alder av 16 år ble han foreldreløs. I 1917, etter at han hadde tatt kveldskurs i mens han var i full jobb, fullførte han utdanningen på Kellogg School på Northwestern University med en bachelorgrad i økonomi. 
Han jobbet som postmann på dagen og studerte på kvelden. Etterhvert ble han ansatt som controller i Allis-Chalmers i Chicago hvor han ble involvert i arbeidet til uavhengige offentlige regnskapsførere. I 1908, 23 år gammel, ble han sertifisert som offentlig regnskapsfører, som en yngste offentlige sertifiserte regnskapsfører i Illinois. I 1913 kjøpte han The Audit Company of Illinois, sammen med Clarence Delaney, for å danne Andersen, Delaney & Co, som ble Arthur Andersen & Co. i 1918.
I tillegg til å jobbe som regnskapsfører, foreleste han på Northwestern University som foreleser (1909-12), assistant professor (1912-15) og professor (1915-22). Han var også leder for Institutt for regnskap fra 1912 til 1922, da han sluttet for å konsentrere seg om jobber som regnskapsfører.
Han ble utnevnt til æresdoktor i jus av Luther College ii 1938 og av Northwestern University, Grinnell College og St. Olaf College i 1941. Han ble tildelt kommandør av St. Olavs Orden i 1940.